**Farské oznamy**

**Dvadsiata ôsma nedeľa v cezročnom období – rok C (12. 10. 2025)**

|  |  |  |
| --- | --- | --- |
| Pondelok |  | 17.30 |
| Utorok |  | 7.00 |
| Streda | Sv.Terézie od Ježiša, panny a učiteľky Cirkvi | 17.30 |
| Štvrtok | Sv. Gála | 7.00 |
| Piatok | Sv. Ignáca Antiochijského, biskupa a mučeníka | 17.00 |
| Sobota | Sv. Lukáša, evanjelistu | 17.00 Oblazov |
| Nedeľa | Dvadsiata deviata nedeľa v cezročnom období – Misijná nedeľa | 8.00 a 10.30 |

Dnes v pastoračnom centre od 15.00-17.00 je misijné zrnko na ktoré pozývam deti. Na začiatku sa pomodlia sv. ruženec za misionárov a potom sa spolu hrajú alebo si niečo tvoria.

Po prvom úspešnom kurze Alfy pre dospelých, ponúkame druhý kurz od 3.11. vždy v pondelok od 18.30 do 20.00. Prosím, aby ste si nad tým porozmýšľali a záujemci nech sa prihlásia v sakristii. Je to séria 16-tich stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.

V stredu o 18.30 v pastoračnom centre je stretnutie s Ingou o modlitbe.

Vo štvrtok od 18.30 do 21.00 vás pozývam na Nikodémovu noc. Je to čas adorácie a modlitby.Od 20.00 je možné pristúpiť ku sv. spovedi alebo rozhovoru s kňazom. Môžu ho využiť ľudia, ktorí chodia do práce a chceli by sa večer trošku modliť.

V piatok o 18.15 pozývam mládež na stretnutie do pastoračného centra.

Ďakujem chlapom za brigádu v sobotu aj tým, ktorí sa postarali o naše žalúdky.

V prvonedeľnej zbierke pre potreby našej farnosti ste darovali 970 eur. Nech Pán odmení vašu štedrosť.

Na budúcu nedeľu je zbierka na misie.

Chcem sa poďakovať za vaše modlitby a obety, kvetinovú výzdobu, upratovanie, finančnú podporu našej farnosti. Na budúci týždeň prosím o upratovanie skupinu č.6. Stav p.farára Špánika je stabilizovaný. Dávam do pozornosti seriál The Chosen. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.